વર્તમાન પ્રવાસ દરમિયાન ભારતીય ટીમ ચોથી વાર સેન્ચુરિયનમાં રમશે. ટેસ્ટ શ્રેણીની બીજી ટેસ્ટ મેચ અહીં રમાઈ હતી, જેમાં દક્ષિણ આફ્રિકાનો ૧૩૫ રનથી વિજય થયો હતો. વન ડે શ્રેણીની બીજી અને છઠ્ઠી મેચ પણ અહીં જ રમાઈ હતી, જેને ભારતે ક્રમશઃ નવ વિકેટે અને આઠ વિકેટે જીતી લીધી હતી. ચહલે બીજી વન ડેમાં પાંચ વિકેટ ઝડપી હતી, જ્યારે છઠ્ઠી વન ડેમાં વિરાટ કોહલીએ અણનમ ૧૨૯ રન બનાવ્યા હતા. ભારતીય ટીમ આ મેદાન પર જીતનો સિલસિલો જાળવી રાખવાના ઇરાદા સાથે આજે મેદાનમાં ઊતરશે.